OpenLLM-France/wikimedia huggingface dataset:
# Emilie Ulrich

Emilie Ulrich (26 de novembre de 1872 - Copenhaguen, 31 de gener de 1952) Copenhaguen, fou una cantant d'òpera danesa, en el registre de soprano.
Va ser educada per Sophie Keller i més tard a Alemanya, i va debutar al Teatre Reial el 9 de maig de 1894 com a Margarethe a Mefistofele d'Arrigo Boito. Després va participar en el "Royal Theatre" fins a la seva sortida el 1917. Per la veu brillant i clara de soprano d'Ulrich se li va oferir un lloc destacat al repertori d'òpera, juntament amb cantants com Niels Juel Simonsen, Vilhelm Herold i Helge Nissen. Ben aviat va cantar papers patètics importants com Senta a Der fliegende Holländer, Elsa a Lohengrin, Julia a Romeo i Julieta, Violetta a La traviata i Nedda a I pagliacci, i posteriorment papers més lleugers com Rosina a Barbiere di Siviglia, Zerlina a Don Giovanni i Angela a Le Domino noir.
Ulrich no es considerava un gran talent dramàtic, però la comprensió i l'empatia musical van caracteritzar el seu art i, quan el paper s'adaptava a la seva personalitat, es va dir que li va aportar una poesia peculiar. En aquest paper, Mimi a La Bohème, va actuar per última vegada el 21 de maig de 1917. Va ser cantant de cambra reial i es va casar el 1899 amb el tinent Kay Ulrich. El 1917 va rebre la medalla Ingenio et arti, i el 1932 va rebre la beca de viatge de dones Tagea Brandt per a dones. Entre les seves alumnes va tenir a Sylvia Schierbeck.

## Referències

* Ulrich, Emilie i Salmonsens Konversationsleksikon (andra utgåvan, 1928)
* Emilie Ulrich. Dansk kvindebiografisk leksikon. Läst 3 januari 2011.
# Eleccions a Luxemburg

Les eleccions a Luxemburg es realitzen per determinar la composició política de les institucions representatives del Gran Ducat de Luxemburg. Luxemburg és una democràcia liberal, amb sufragi universal garantit per la Constitució. Les eleccions se celebren amb regularitat, i es considera que són justes i lliures.
Altres eleccions separades s'organitzen per escollir representants a les comunes de Luxemburg a nivell nacional i europeu. La principal institució per a la que s'elegeixen els membres és la Cambra de Diputats, la legislatura nacional i l'única font de confiança, i oferta del govern. Luxemburg està representat per sis diputats al Parlament Europeu, que són elegits de manera simultània amb les eleccions celebrades en altres estats membres de la Unió Europea.
El país compta amb un sistema multipartidista, tradicionalment definit per l'existència de tres grans partits polítics: el Partit Popular Social Cristià (CSV), el Partit Democràtic (DP), i el Partit Socialista dels Treballadors (LSAP). Històricament, els tres partits han guanyat, entre ells tres, una gran majoria dels vots, però el seu percentatge total ha caigut recentment, de tal manera que d'altres dos partits addicionals, Els Verds i el Partit Reformista d'Alternativa Democràtica (ADR) se n'han registrat més de 9% dels vots en cada una de les dues últimes eleccions legislatives. El CSV -i el seu predecessor el Partit de la Dreta- han proporcionat el primer ministre, durant anys des de 1918, ja que sempre han estat el partit majoritari de la legislatura. En aquest sentit, Luxemburg té unes certes característiques d'un sistema de partit dominant, encara que els governs de coalició són la norma.

## Enllaços externs

* Luxembourg at Adam Carr's Election Archive
* Luxembourg at Parties and Elections
# Registre CNAME

Un registre de Nom Canònic (en anglès, Canonical Name record i abreujat com a registre CNAME) és un tipus de registre de recurs en el Domain Name System (DNS), emprat per especificar que un nom de domini és un àlies per un altre domini (el domini 'canònic').
Això pot ser útil quan s'executen múltiples serveis (com un servidor FTP i un servidor web, cadascú executant en ports diferents) des d'una mateixa adreça IP. Un pot, per exemple, apuntar ftp.exemple.com i www.exemple.com a l'entrada DNS per a exemple.com, que a la vegada té un registre que apunta a la adreça IP. Després, si l'adreça IP canvia alguna vegada, només cal enregistrar el canvi en un lloc dins de la xarxa: en el registre A del DNS per exemple.com.
Els registres CNAME han s'apuntar sempre a un altre nom de domini, mai directament a una adreça IP.

## Referències

* RFC 1034 (1987), Domain Names - Concepts and facilities
# Recastell

Recastell és una partida de muntanya del terme municipal de Conca de Dalt, dins del territori de l'antic terme d'Aramunt, al Pallars Jussà.
Està situada al nord d'Aramunt Vell i del Castell d'Aramunt, a ponent de la Mare de Déu del Camp, en el pendís que uneix la Torre dels Moros amb el barranc dels Rius.

## Enllaços externs

* Institut Cartogràfic de Catalunya; cal fer dos passos d'aproximació
# Recared II

Recared II fou rei dels visigots que succeí el seu pare Sisebut el 621, amb pocs anys. La seva mort oportuna, potser provocada, al cap de pocs dies o setmanes de regnat, va permetre l'arribada al tron de Suintila, destacat noble de la mateixa facció i vencedor el 612 dels roccons (roncons) i destacat en la guerra contra els bizantins del 614-615.
Segons Isidor de Sevilla va morir de mort natural als pocs dies i segons un anònim continuador de la seva Crònica, va morir de mort natural als tres mesos, però independentment del temps, el fet cert és que la seva mort va ser massa oportuna per no sospitar que va ser provocada.
# Ramon Folc V de Cardona

Ramon Folc V de Cardona (?, 1220 - Mallol, 5 de juny de 1276) fou vescomte de Cardona (1241-1276). Tal com ho va fer el seu pare es va oposar al rei Jaume I, contra qui va morir defensant el seu castell. Era fill de Ramon Folc IV de Cardona i Agnès de Tarroja. Es casà amb Esclarmunda de Foix, amb qui no tingué cap fill. En segones núpcies amb Sibil·la d'Empúries (?-31 de juliol de 1317), filla de Ponç IV, amb qui tingué els següents fills:
* Bernat Amat de Cardona i d'Empúries.
* Brunissenda de Cardona, casada amb Guerau VII de Cervelló, baró de Cervelló i morta en desembre de 1319.
* Guillem de Cardona.
* Ramon Folc VI de Cardona successor al vescomtat de Cardona.
* Sibil·la de Cardona, casada amb Àlvar II d'Urgell, vescomte d'Àger i morta el 1300.
* Hug de Cardona, mort el 1330.
* Pere Amat de Cardona.
* Ramon de Cardona i d'Empúries, participà en l'expedició a Sicília del rei Pere el 1282, allí s'hi establí.
* Guillem de Cardona.

## Enllaços externs

* «Ramon Folc V de Cardona». Gran Enciclopèdia Catalana. Barcelona: Grup Enciclopèdia Catalana.
# Reginald Johnston

Sir Reginald Fleming Johnston (Edimburg, 1874–1938), acadèmic, diplomàtic i tutor de Pu Yi, l'últim Emperador de la Xina. Va estudiar a les Universitats d'Edimburg i Oxford. En 1898 Johnston va entrar al Colonial Office, i va ésser destinat a Hong Kong. Johnston va esdevenir famós com a tutor de Pu Yi, l'últim Emperador de la Xina. Va ésser el primer estranger per entrar a la Ciutat Prohibida de Beijing. Johnston va retornar a Gran Bretanya l'any 1934, esdevenint Professor de xinès a la Universitat de Londres.

## obres publicades

* Johnston, Reginald Fleming. Remarks on the Province of Shantung. Cornell University Library, 1905,2009. ISBN 978-1112557781.
* Johnston, Reginald Fleming. From Peking to Mandalay: A Journey from North China to Burma Through Tibetan Ssuch'uan and Yunnan. Soul Care Publishing, 1908,2008. ISBN 0968045979.
* Johnston, Reginald Fleming. Lion and Dragon in Northern China. Nabu Press, 1910,2010. ISBN 978-1148732503.
* Johnston, Reginald Fleming. A Chinese Appeal to Christendom Concerning Christian Missions. Nabu Press, 1911,2010. ISBN 978-1149016121.
* Johnston, Reginald Fleming. Buddhist China. Soul Care Publishing, 1913,2010. ISBN 0968045936.
* Johnston, Reginald Fleming. Letters to a Missionary. Cornell University Library, 1918,2009. ISBN 978-1112048616.
* Johnston, Reginald Fleming. The Chinese Drama. Kelly and Walsh, 1921.
* Johnston, Reginald Fleming. Twilight in The Forbidden City. Soul Care Publishing, 1934,2008. ISBN 0968045952.
* Johnston, Reginald Fleming. Confucianism and Modern China. Soul Care Publishing, 1935,2008. ISBN 0968045944.
# Cal Fuster (Navars)

Cal Fuster és una masia situada al municipi de Navars, a la comarca catalana del Bages. Hi ha un obrador de mel.

## Referències

* ↑ «Mel Cal Fuster, la mel més natural del Bages». Gustum. [Consulta: 16 gener 2022].
# Cal Menuts

Cal Menuts és una obra del municipi de Calella (Maresme) inclosa en l'Inventari del Patrimoni Arquitectònic de Catalunya.

## Descripció

Habitatge al carrer de Jobara (entre Bartrina i Batlle), amb una façana que s'afegeix com a elements decoratius d'una casa pròpia del carrer principal. La façana destaca per l'arrebossat, utilitza elements decoratius ja existents a les construccions de mitjans del segle xix, però exagerant-hi les dimensions i canviant la seva disposició a la façana; també emprà les arcuacions trilobulats amb decoratives mènsules de suport que donen al conjunt un aire neogòtic. Aquest exemple és de les poques mostres de l'arquitectura modernista a Calella.
La casa té dos façanes, una al carrer Jovara, 156, i l'altre al carrer Anselm Clavé, 81 (a la banda de mar). L'arquitecte de la façana del carrer Anselm Calvé va ser Josep Pausas Coll; la petició de llicència de permís d'obra presentada per Joan Bassols i Rosset data del març del 1908. Es desconeix qui va ser l'autor de l'altra façana, però segurament deuria ser el mateix Josep Pausas, donat que la majoria de vegades s'acudia a un mateix arquitecte per fer les obres pròpies.

## Referències

* ↑ «Cal Menuts». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 juny 2015].
* ↑ «CALELLA – Cal Menuts- Descobrir.cat». [Consulta: 9 abril 2019].
* ↑ Pons, V. «MODERNISME: CALELLA - Cal Menuts», dissabte, 28 gener 2017. [Consulta: 9 abril 2019].
* ↑ Antonio Mora Verges. «Conèixer Catalunya: L'EMPREMTA MODERNISTA DEL JOSEP PAUSAS COLL A CALELLA. CAL MENUTS. EL MARESME. CATALUNYA», dimarts, 16 gener 2018. [Consulta: 9 abril 2019].

## Enllaços externs

* Cal Menuts Arxivat 2015-02-23 a Wayback Machine., fitxa del catàleg de l'Ajuntament
# Cal Mento

Cal Mento, també coneguda com a Cal Pelut, la Cabana Sabatera o Cabana de la Sabatera, és una masia situada al municipi de Solsona, a la comarca catalana del Solsonès. També es coneix com a Aquesta masia és a l'altiplà situat al nord de la riera de l'Olmeda, a menys de 400 m al nord-oest del barri de la Creu Blanca.

## Referències

* ↑ Aquesta és la denominació que apareix al mapa de la partida editat per l'Ajuntament de Solsona
* ↑ Aquesta és la denominació que apareix a Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 55
# Ellsworth (Kansas)

Ellsworth és una població dels Estats Units a l'estat de Kansas. Segons el cens del 2000 tenia 2.965 habitants.

## Demografia

Segons el cens del 2000, Ellsworth tenia 2.965 habitants, 995 habitatges, i 641 famílies. La densitat de població era de 545,1 habitants/km².
Dels 995 habitatges en un 27,2% hi vivien nens de menys de 18 anys, en un 54,9% hi vivien parelles casades, en un 7,6% dones solteres, i en un 35,5% no eren unitats familiars. En el 33,6% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,84.
Per edats la població es repartia de la següent manera: un 17,3% tenia menys de 18 anys, un 10% entre 18 i 24, un 31,5% entre 25 i 44, un 22,2% de 45 a 60 i un 19% 65 anys o més.
L'edat mediana era de 40 anys. Per cada 100 dones de 18 o més anys hi havia 139,9 homes.
La renda mediana per habitatge era de 35.625 $ i la renda mediana per família de 45.156 $. Els homes tenien una renda mediana de 30.233 $ mentre que les dones 19.762 $. La renda per capita de la població era de 15.396 $. Entorn del 3,8% de les famílies i el 7,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ellsworth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Ellsworth». American Fact Finder. Oficina del Cens dels Estats Units, 12-01-2010.
# Ellsworth

«Ellsworth» té aquests significats:
* Toponímia:
** Ellsworth (Illinois)
** Ellsworth (Iowa)
** Ellsworth (Maine)
** Ellsworth (Minnesota)
** Ellsworth (Nova Hampshire)
** Ellsworth (Kansas)
** Ellsworth (Wisconsin)
** Muntanyes Ellsworth, serralada de l'Antàrtida.
* Biografies:
** Ellsworth Kelly (Newburgh, Nova York, 1923), pintor i escultor nord-americà.
** Ellsworth Paine Killip (Rochester, 1890 – Redlands, Califòrnia, 1968), botànic estatunidenc
# Ellsworth Paine Killip

Ellsworth Paine Killip (Rochester, Nova York, 2 de setembre del 1890 – Redlands, Califòrnia, 21 de novembre del 1968) va ser un botànic estatunidenc.
Es titulà a la universitat de Rochester (1911) i treballà com a ajudant de conservador de l'Acadèmia de Ciències de Rochester fins al 1917. Combaté en la primera guerra mundial i guanyà el grau de cavaller de la Legió d'Honor francesa. Després de la guerra s'incorporà a la Secció de Plantes de l'Institut Smithsonià i n'esdevingué conservador quan W.R.Maxon se'n jubilà el 1946, i fins al 1950. Hom el vincula a la descripció de 600 espècies noves. 150 espècies foren batejades amb el seu nom com, per exemple, la Byttneria flexuosa.

## Notes

* ↑ Es poden consultar els tàxons descrits per aquest autor a International Plant Names Index (anglès)
* ↑ Biografia a l'USGS (anglès)

## Enllaços externs

* Biografia a l'Institut Smithsonià de Washington (anglès)
* Biografia Arxivat 2008-05-09 a Wayback Machine. (anglès)
* Obres a la Open Library Registres d'autoritat WorldCat BNF (1) GND (1) LCCN (1) VIAF (1) ISNI (1) BIBSYS (1)
# Ca Plana

Ca Plana és una obra de Valls (Alt Camp) protegida com a Bé Cultural d'Interès Local.

## Descripció

Casa situada entre mitgeres, amb planta baixa i quatre pisos. Es una construcció molt estreta i allargada. Tot i que es troba molt reformada, presenta finestres tapiades, cal destacar les volades de pedra dels balcons així com la reixa del segon pis, de motius geometritzants.

## Referències

* ↑ «Ca Plana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Emre Mor

Emre Mor (Brønshøj, Dinamarca; 24 de juliol de 1997) és un futbolista turc nascut a Dinamarca que juga de davanter al Fatih Karagümrük cedit pel Celta de Vigo.

## Referències

* ↑ Fitxa del jugador a soccerway.com
* ↑ «Perfil a bvb.de». Arxivat de l'original el 2017-07-23. [Consulta: 17 octubre 2017].

## Enllaços externs

* Fitxa del jugador a transfermarkt.es
# René Vingerhoedt

René Vingerhoedt (Anvers, 29 d'octubre de 1921 - Anvers, 14 de febrer de 2005) fou un jugador belga de billar campió del món en diverses ocasions.
Fou el jugador dominant en el billar a tres bandes i artístic als anys 40 i 50. Amb 17 anys va guanyar el seu primer Campionat del Món de billar artístic a Marsella, el primer d'una llarga llista.

## Palmarès

Font:
* Campionat del Món de billar artístic 1939
* Campionat del Món de billar a tres bandes 1949, 1960
* Campionat d'Europa de billar artístic 1947–1951, 1953
* Campionat d'Europa de billar a tres bandes 1951–1957, 1959, 1960
* Campionat d'Europa de billar a una banda 1951, 1952, 1957–1960
* Campionat d'Europa de billar de carambola quadre 47/2 1956
* Campionat belga de billar a tres bandes: 1939, 1947–1949, 1951–1957, 1959, 1960 1958

## Referències

* ↑ Interview mit Raymond Ceulemans, Der Spiegel-online, 1987-11-23
* ↑ Kunststoß-Weltmeisterschaften, Sport-komplett.de
* ↑ Erfolge, Kozoom
# Can Fares

Can Fares és una obra noucentista de Fontcoberta (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Can Fares és un edifici de grans dimensions, situat al veïnat del mateix nom. És una construcció formada per un sol cos de planta quadrada i cobert a quatre aigües amb un lucernari al vèrtex del teulat. Presenta una simetria total en cadascuna de les façanes. L'alçada de l'edificació és de planta baixa, que s'adapta al desnivell del terreny i dues plantes pis, més unes golfes. Les obertures estan formades per cinc finestrals a cada façana, lleugerament més junts cap a la part central d'aquesta, les golfes estan ventilades per forats el·líptics. Totes les obertures així com la cornisa i les cantonades estan acabades amb pedra, la resta està fet amb maçoneria vista i ben carejada. A l'exterior està totalment enjardinat.

## Referències

* ↑ «Can Fares». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Can Falguerona

«Can Falguerona» té aquests significats:
* Can Falguerona (Palau de Santa Eulàlia)
* Can Falguerona (Avinyonet de Puigventós). Vegeu Avinyonet de Puigventós#Masos
# República de Montenegro (1992–2006)

La República de Montenegro (en serbi: Република Црна Гора; Republika Crna Gora) va ser un dels estats constituents de Sèrbia i Montenegro entre el 1992 i el 2006. La declaració d'independència de Montenegro, el 2006, va acabar amb la unió amb Sèrbia.
Després del col·lapse de la República Federal Socialista de Iugoslàvia (RFSI), les repúbliques de Montenegro i Sèrbia van decidir formar la República Federal de Iugoslàvia (RFI), que oficialment abandonava el comunisme i es comprometia a constituir institucions democràtiques. Montenegro va ser una república constituent de la RFI fins al 2003, quan aquesta es va reconstituir com un la Unió d'Estats de Sèrbia i Montenegro, de la qual Montenegro se'n va separar el 2006 per constituir-se en un estat independent.

## Referències i bibliografia
### Referències

* ↑ Republic of Montenegro: Voter Awareness Assessment and Legal Review, November 1997- February 1998, p. 106.

### Bibliografia

* Miller, Nicholas. «Serbia and Montenegro». A: Eastern Europe: An Introduction to the People, Lands, and Culture. 3. Santa Barbara, California: ABC-CLIO, 2005, p. 529-581.
# Rapey

Rapey és un municipi francès, situat al departament dels Vosges i a la regió del Gran Est. L'any 2007 tenia 15 habitants.

## Demografia
### Població

El 2007 la població de fet de Rapey era de 15 persones. Hi havia 8 famílies, de les quals 4 eren unipersonals (4 homes vivint sols) i 4 parelles sense fills.
La població ha evolucionat segons el següent gràfic:
Habitants censats

### Habitatges

Tots els 8 habitatges que hi havia el 2007 eren l'habitatge principal de la família. Tots els 8 habitatges eren cases. Tots els 8 habitatges principals que hi havia estaven ocupats pels seus propietaris; 1 tenia tres cambres, 3 en tenien quatre i 4 en tenien cinc o més. 8 habitatges disposaven pel capbaix d'una plaça de pàrquing. A 3 habitatges hi havia un automòbil i a 3 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rapey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 10 persones, 9 eren actives i 1 inactiva. Les 9 persones actives estaven ocupades(6 homes i 3 dones).. L'única persona inactiva estava jubilada.

### Activitats econòmiques

L'únic establiment que hi havia el 2007 era d'una empresa de transport.
L'any 2000 a Rapey hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Rapey a l'INSEE.
* Évolution et structure de la population Fitxa amb el detall de dades de Rapey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ca l'Areñas (Manlleu)

Ca l'Areñas és un edifici de Manlleu (Osona) inclòs a l'Inventari del Patrimoni Arquitectònic de Catalunya.

## Descripció

Es tracta d'un habitatge unifamiliar amb una paret mitgera, molt interessant, ja que representa l'obra més important de l'eclecticisme a Manlleu.
L'edifici consta de planta baixa i una o dues plantes pis en funció del pendent de les cobertes, amb façana al passeig del Ter i al Passeig de Sant Joan. L'edificació crea un joc de volums a través de combinar parts amb coberta plana i parts amb coberta inclinada. L'accés se situa al passeig de Sant Joan, centrat al cos amb coberta inclinada de carener perpendicular al pla de façana. A cada façana hi trobem un cos remarcat per una coberta a dues aigües amb carener perpendicular a la façana. En aquests cossos les obertures se situen seguint un eix de composició, mentre que la resta d'obertures es reparteixen per la façana

## Referències

* 1 2 «Ca l'Areñas». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# Rasclet de Darwin

El rasclet de Darwin (Coturnicops notatus) és una espècie d'ocell de la família dels ràl·lids (Rallidae) que habita aiguamolls, sabanes humides, conreus (principalment d'arròs) de Sud-amèrica, localment al sud Colòmbia, oest de Veneçuela i Guyana, i des del sud del Brasil, el Paraguai i Uruguai fins al nord de l'Argentina.
# Rhinogobius giurinus

Rhinogobius giurinus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 8 cm de longitud total.

## Depredadors

Al Japó és depredat per la perca americana (Micropterus salmoides).

## Hàbitat

És un peix de clima subtropical i demersal.

## Distribució geogràfica

Es troba a Àsia: la Xina, Corea, Taiwan, el Japó i el Vietnam.

## Observacions

És inofensiu per als humans.

## Referències

* ↑ BioLib (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ FishBase (anglès)

## Enllaços externs

* AQUATAB
* Hong Kong Biodiversity Database (anglès)